**Ε Ν Ω Τ Ι Κ Η Α Γ Ω Ν Ι Σ Τ Ι Κ Η Κ Ι Ν Η Σ Η Π Υ Ρ Ο Σ Β Ε Σ Τ Ω Ν**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

**Τηλ.: 6974881331, fax: 2674022211, web site:** [**www.eakp.gr**](http://www.eakp.gr)**, e-mail:** **info@eakp.gr**

 **Λαμία 29 Αυγούστου 2017**

 **Προς: Προεδρείο Δ.Σ. Ε.Υ.Π.Σ. Περ/ρειας Στερεάς Ελλάδας**

 **Κοιν/ση: Μέλη Ε.Υ.Π.Σ Περ/ρειας Στερεάς Ελλάδος**

 **Θέμα: « Προτάσεις θεμάτων για συζήτηση στo Διοικητικό Συμβούλιο της Ένωσης**

 **που θα πραγματοποιηθεί στις 30/08/2017 ».**

Η **Ε**νωτική **Α**γωνιστική **Κ**ίνηση **Π**υροσβεστών **ζητά** να συμπεριληφθούν στην προ Ημερήσιας Διάταξης και να συζητηθούν στο Διοικητικό συμβούλιο της Ένωσης, τα παρακάτω θέματα:

**1ο ΘΕΜΑ:** Την υλοποίηση των αποφάσεων και των ψηφισμάτων για αγωνιστικές δράσεις, που ενέκρινε η πλειοψηφία των συναδέλφων στο 21ο Συνέδριο της Ομοσπονδίας και που αρνείται να τα υλοποιήσει το προεδρείο της Π.Ο.Ε.Υ.Π.Σ. Δηλαδή την άμεση πραγματοποίηση πανελλαδικών κινητοποιήσεων στη Βουλή, στο Υπουργείο Προστασίας του Πολίτη, με το διεκδικητικό πλαίσιο που ψηφίστηκε και την κλιμάκωση των κινητοποιήσεων μέσα στην αντιπυρική περίοδο.

**2ο ΘΕΜΑ: Άμεση διεκδίκηση για την Αναγνώριση του επαγγέλματος μας**ως **Β**αρύ**, Ε**πικίνδυνο **& Α**νθυγιεινό**.**

**3ο ΘΕΜΑ: Άμεση αξιοποίηση του νομοθετικού πλαισίου για την λήψη μέτρων υγιεινής και ασφάλειας στους χώρους εργασίας και άμεση διεκδίκηση της έκδοσης Π.Δ., για την** εφαρμογή των **μέτρων υγιεινής και ασφάλειας για το προσωπικό του Πυροσβεστικού Σώματος στο επιχειρησιακό σκέλος.**

**4ο ΘΕΜΑ: Άμεση διεκδίκηση εφαρμογής της εργατικής νομοθεσίας για την υπερωριακή απασχόληση, τα εξαιρέσιμα και τα νυχτερινά** **όπως προβλέπεται για όλους τους άλλους δημοσίους υπαλλήλους.** **Εργαζόμαστε μέρες ολόκληρες χωρίς ξεκούραση**και **φαγητό**και **πληρωνόμαστε για τις ατέλειωτες υπερωρίες μας με αέρα κοπανιστό.**

Με βάση την παραπάνω απόφαση του Συνεδρίου, καλούμε το προεδρείο του Διοικητικού Συμβουλίου του σωματείου μας, να εκδώσει άμεσα ανακοίνωση προς το Διοικητικό Συμβούλιο της Ομοσπονδίας και στα Δ.Σ. των πρωτοβάθμιων Ενώσεων, για να δημιουργηθεί χρονοδιάγραμμα υλοποίησης των αγωνιστικών δράσεων.

**Να πραγματοποιηθούν δυναμικές ένστολες πανελλαδικές κινητοποιήσεις σε κεντρικό επίπεδο και να γίνουν παραστάσεις διαμαρτυρίας σε όλες τις περιφέρειες της χώρας, με ανάλογη οργάνωση, περιοδείες,** **συνεντεύξεις τύπου και ανάρτηση πανό σε όλες τις υπηρεσίες.**

**Για την Ε.Α.Κ.Π.**

**Το μέλος του Δ.Σ. της Ε.Υ.Π.Σ. Στερεάς Ελλάδας**

**Κώστας Κέκης**